ศาลรับฟ้องคดี สนธิ ลิ้มทองกุล และแกนนำฯ บุกทำเนียบ-สภา
ศาลรับฟ้องคดีสนธิ ลิ้มทองกุลและแกนนำพันธมิตรฯ ชุมนุมในทำเนียบรัฐบาล 26 ส.ค. - 3 ธ.ค. 51 และคดีชุมนุมหน้ารัฐสภา 7 ต.ค. 51 เริ่มตรวจหลักฐานนัดแรก 2 เม.ย. 56ตามที่ก่อนหน้านี้เมื่อ 20 ธ.ค. นายประยุทธ ป.สัตยารักษ์ อัยการพิเศษฝ่ายคดีอาญา 10 เตรียมนัดหมายแกนนำพันธมิตรประชาชนเพื่อประชาธิปไตยมายื่นฟ้องต่อศาลอาญา 3 สำนวน ประกอบด้วย 1. คดีที่นายสนธิและพวกรวม 20 คนชุมนุมที่รัฐสภาเมื่อวันที่ 5-7 ต.ค. 2551 2. คดีที่นายสนธิและกับพวกรวม 6 คนบุกเข้าทำเนียบรัฐบาลในวันที่ 26-31 ส.ค. 2551 และ 3. คดีที่นายสนธิหมิ่นประมาท พ.ต.ท.ทักษิณ หลังเลื่อนนัดมาแล้วหลายรอบนั้น ต่อมาเมื่อถึงวันที่ 20 ธ.ค. น.ส.พวงทิพย์ บุญสนอง และนายนิติธร ล้ำเหลือ ทนายความผู้รับมอบอำนาจจากนายสนธิ ลิ้มทองกุล และแกนนำพันธมิตรประชาชนเพื่อประชาธิปไตย ได้เข้าพบนายประยุทธ ป.สัตยารักษ์ เพื่อขอเลื่อนนัดการส่งตัวฟ้องศาลอาญา แต่อัยการไม่อนุญาตให้เลื่อนการส่งตัว พร้อมกับมีหนังสือแจ้งให้พนักงานสอบสวนไปดำเนินการนำตัวผู้ต้องหาทั้งหมดมาส่งฟ้องโดยด่วน ตามประมวลกฎหมาย ป.วิอาญา และออกหมายเรียกได้ หากขัดข้องขอศาลออกหมายจับต่อไปนั้นล่าสุดวันนี้ (27 ธ.ค.) รายงานว่าศาลได้รับฟ้องแล้ว 2 คดี โดยคดีแรก พ.ต.ต.สุรพงษ์ สายวงศ์ อัยการฝ่ายคดีอาญา 10 ได้เป็นโจทก์ ยื่นฟ้อง พล.ต.จำลอง ศรีเมือง นายสนธิ ลิ้มทองกุล นายพิภพ ธงไชย นายสมเกียรติ พงษ์ไพบูลย์ แกนนำพันธมิตรประชาชนเพื่อประชาธิปไตย ( พธม.) เป็นจำเลยที่ 1-4 ในความผิดฐาน ร่วมกันบุกรุกโดยร่วมกันกระทำความผิดด้วยกันตั้งแต่สองคนขึ้นไป และร่วมกันทำให้เสียทรัพย์กรณีร่วมกันบุกรุกเข้าไปในทำเนียบรัฐบาล ตามประมวลกฎหมายอาญา มาตรา 83 91 358 362 และ 365 รายละเอียดคำฟ้องระบุด้วยว่าหลังเข้าไปยึดทำเนียบรัฐบาลในวันที่ 26 ส.ค. 51 ได้แล้วจำเลยกับพวกได้ผลัดเปลี่ยนกันขึ้นปราศรัยและระหว่างวันที่ 26 ส.ค. 51 - 3 ธ.ค. 51 ทั้งนี้ในชั้นสอบสวนจำเลยทั้ง 4 ปฏิเสธ โดยคดีนี้ศาลได้ประทับรับฟ้องเป็นคดีหมายเลขดำที่ อ.4925/2555 โดยศาลสอบคำให้การจำเลยทั้ง 4 แล้วทั้งหมดให้การปฏิเสธ ขณะที่ศาลนัดตรวจหลักฐาน ในวันที่ 29 เม.ย. 56 เวลา 09.00 น.คดีต่อมาเป็นคดีที่อัยการยื่นฟ้องนายสนธิ ลิ้มทองกุล นายพิภพ ธงไชย นายสมเกียรติ พงษ์ไพบูลย์ นางมาลีรัตน์ แก้วก่า อดีต ส.ว.สกลนคร และอดีตแกนนำพันธมิตรฯ รุ่น 2 นายประพันธ์ คูณมี อดีตสมาชิกสภานิติบัญญัติแห่งชาติ ( สนช.) และอดีตแกนนำพันธมิตรฯ รุ่น 2 เป็นจำเลยที่ 1- 5 ในความผิดฐานร่วมกันกระทำให้ปรากฏแก่ประชาชนอันมิใช่การกระทำตามรัฐธรรมนูญเพื่อติชมโดยสุจริตเพื่อให้เกิดการเปลี่ยนแปลงในกฎหมายแผ่นดิน หรือข่มขืนใจใช้กำลังประทุษร้ายเพื่อให้เกิดความปั่นป่วนให้ประชาชนล่วงละเมิดกฎหมายแผ่นดินหรือรัฐบาล และเป็นหัวหน้ามั่วสุมกันตั้งแต่ 10 คนขึ้นไปโดยมีอาวุธร่วมกันกระทำความผิดตั้งแต่ 5 คนขึ้นไปร่วมกันหน่วงเหนี่ยว กักขังผู้อื่นให้ปราศจากเสรีภาพในร่างกาย ตามประมวลกฎหมายอาญา มาตรา 83 91 116 215 216 309 และ 310 จากกรณีชุมนุมภายในทำเนียบรัฐบาลและหน้ารัฐสภาระหว่างวันที่ 5-7 ต.ค. 51 มีการตั้งเวทีปราศรัย และได้ยุยงปลุกปั่นให้กลุ่มพันธมิตรประชาชนเพื่อประชาธิปไตยทั้งประเทศไปรวมตัวปิดล้อมรัฐสภาไม่ให้ ส.ส.และ ส.ว.และ คณะรัฐมนตรี (ครม.) ร่วมประชุมสภาโดยในชั้นสอบสวนจำเลยทั้ง 5 ให้การปฏิเสธ ส่วนโจทก์ได้ขอให้ศาลพิพากษานับโทษ นายสนธิ จำเลยที่ 1 ต่อจากโทษในคดีหมิ่นประมาท 4 สำนวนและ พ.ร.บ.หลักทรัพย์และตลาดหลักทรัพย์ พ.ศ. 2535 อีก 1 สำนวนด้วย สำหรับคดีนี้โดยศาลประทับรับคำฟ้องไว้เป็นคดีหมายเลขดำ อ.4924/2555 ซึ่งศาลสอบคำให้การจำเลยแล้ว ทั้งหมดให้การปฏิเสธ ศาลก็ได้นัดตรวจหลักฐานในวันที่ 29 เม.ย. 56 เวลา 13.30 น. สำหรับรายละเอียดคำฟ้องติดตามได้ที่
ศาลรับฟ้องคดีสนธิ ลิ้มทองกุลและแกนนำพันธมิตรฯ ชุมนุมในทำเนียบรัฐบาล 26 ส.ค. - 3 ธ.ค. 51 และคดีชุมนุมหน้ารัฐสภา 7 ต.ค. 51 เริ่มตรวจหลักฐานนัดแรก 2 เม.ย. 56 ตามที่ก่อนหน้านี้เมื่อ 20 ธ.ค. นายประยุทธ
26 สิงหาคม 2551,7 ตุลาคม 2551,กระบวนการยุติธรรม,การชุมนุม 193 วันของพันธมิตรประชาชนเพื่อประชาธิปไตย,ทำเนียบรัฐบาล,พันธมิตรประชาชนเพื่อประชาธิปไตย,รัฐสภา,สนธิ ลิ้มทองกุล,ไทยคู่ฟ้า